ms en ms en ms ms ms id ms ms ms id id ms id ms en id es id ms id id ms ms ms id id en
Tak puas hati bahagi untung niaga punca 7 lelaki gaduh
Tujuh lelaki berusia antara 26 hingga 40 tahun ditahan selepas terbabit dalam pergaduhan di premis makanan di Jalan Matang, Padawan, Sarawak, malam tadi.
Selain itu, polis turut mengesan individu lain terbabit dalam pergaduhan kira-kira jam 11 malam.
Ketua Polis Padawan, Abang Zainal Abidin Abang Ahmad, berkata polis merampas beberapa senjata tajam di tempat kejadian.
“Permohonan reman akan dibuat bagi melengkapkan kertas siasatan. Kes disiasat mengikut Seksyen 148 Kanun Keseksaan,” katanya menurut laporan Harian Metro.
Beliau berkata, sebelum kejadian seorang remaja lelaki berusia 18 tahun bersama rakannya duduk di depan kedai makanan berkenaan.
Katanya, mereka kemudian diserang sekumpulan lelaki iaitu kira-kira 10 orang dengan senjata tajam.
Abang Zainal berkata, rakan mangsa berusia 27 tahun mengalami kecederaan di tangan, kaki dan kepala serta dibawa ke Hospital Umum Sarawak (HUS) untuk rawatan lanjut.
Katanya, dua suspek berumur 30 dan 43 tahun turut mengalami kecederaan dan sedang dirawat di HUS.
“Punca kejadian disebabkan masalah pembahagian keuntungan perniagaan sehingga menimbulkan ketidakpuasan hati.
“Kes ini tidak membabitkan kumpulan tertentu atau hutang judi seperti tular di media sosial,” katanya.
Polis meminta orang ramai mempunyai maklumat mengenai kejadian menghubungi Bilik Gerakan IPD Padawan di talian 082 862233.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.